Myndband : Justin Thomas gerir grín að Patrick Reed Það hefur lítið verið fjallað um annað en vítishöggin tvö sem Patrick Reed fékk dæmt á sig á þriðja hring Hero World Challenge mótsins sem fór fram um helgina . Menn eins og Rory McIlroy og Cameron Smith hafa tjáð sig um málið en sá síðar nefndi er líkt og Reed að undirbúa sig fyrir Forsetabikarinn sem hefst á fimmtudaginn . Þar mun Smith leika fyrir Alþjóðaliðið á meðan Reed leikur fyrir bandaríska liðið . Reed hefur síðan tjáð sig um málið og sagt það rangt að hann sé kallaður svindlari . Liðin léku æfingahring í dag á Royal Melbourne vellinum og var Reed í holli með Justin Thomas . Á einni holunni sló Thomas í glompu og var lega boltans ansi slæm . Hann ákvað því að kalla á Reed og spyrja hann hvort að þetta væri í lagi og líkti eftir því sem hafði gerst á Hero World Challenge mótinu . Athæfið uppskar mikinn hlátur á meðal áhorfenda og spilara en það má sjá hér að neðan .